b'\n_START_ARTICLE_\nHarry Potter i zato\xc4\x8denik Azkabana\n_START_SECTION_\nRadnja\n_START_PARAGRAPH_\nHarry provodi tre\xc4\x87e ljeto kod Dursleyjevih. Harry dobiva mnoge ro\xc4\x91endanske poklone, a i obavijest da mo\xc5\xbee posje\xc4\x87ivati Hogsmeade, selo pokraj Hogwartsa. Za to treba potpis skrbnika, ali mu tetak Vernon ne dopusti. Odlazi od Kalinina prilaza 4 s prtljagom. Mo\xc4\x87ni ga je autobus odvezao do \xc5\xa0upljeg kotli\xc4\x87a, kafi\xc4\x87a u Londonu. Tamo je ostao tjedan dana do po\xc4\x8detka \xc5\xa1kolske godine. Svaki je dan pregledavao Vatrenu munju, najbolju metlu na svijetu u du\xc4\x87anu u Zakutnoj ulici. Tamo su do\xc5\xa1li i Ron i Hermiona, Harryjevi najbolji prijatelji. Hermiona je kupila ma\xc4\x8dka zvanog Crookshanks (Krivonja). Ron je imao \xc5\xa1takora Scabbersa (\xc5\xa0ugonja) i tako je nastala mala sva\xc4\x91ica. Harry, Ron i Hermiona po\xc5\xa1li su u Hogwarts Express, a tamo su vidjeli novog profesora Obrane od mra\xc4\x8dnih sila, R. J. Lupina. Dementori, \xc4\x8duvari \xc4\x8darobnja\xc4\x8dkog zatvora Azkaban provalili su u Hogwarts Express da prona\xc4\x91u Siriusa Blacka, ubojicu koji je jednom kletvom ubio 13 ljudi. Sirius Black pobjegao je iz Azkabana. Dementori posjete \xc5\xa1kolu i na po\xc4\x8detku Dumbledore objasni da je "posjet" za za\xc5\xa1titu. Ispostavi se da Harry ima \xc4\x8dudnu sklonost prema dementorima. U\xc4\x8denici dobivaju nove predmete, Skrb za magi\xc4\x8dna stvorenja i Proricanje sudbine. Malfoya je napao hipogrif i Odbor ga je htio smaknuti. Za Bo\xc5\xbei\xc4\x87 je Harry dobio Vatrenu munju od nepoznate osobe. \xc4\x8cudne se stvari doga\xc4\x91aju u Hogwartsu, Debela dama (portret u ulazu u Gryffindorsku kulu) bje\xc5\xbei, \xc5\xa0ugonja je ubijen, ali ga Hagrid pronalazi. Harry dobiva Mapu za haranje koja mu omogu\xc4\x87uje da vidi cijeli Hogwarts. Poha\xc4\x91a "antidementorske" satove s Lupinom i nau\xc4\x8di \xc4\x8daroliju Expecto Patronum. \xc5\xa0ugonja bje\xc5\xbei iz Ronove ruke i trio ga slijedi. Na\xc4\x91u se u Vri\xc5\xa1tavoj da\xc5\xa1\xc4\x8dari, u Hogsmeadu. Tamo vidje\xc5\xa1e, nikog drugog, nego Siriusa Blacka. Dolaze Snape (profesor) i Lupin i objasne im da Sirius nije odao Voldemortu gdje su Harryjevi roditelji, kako se govori, nego Peter Pettigrew, odnosno \xc5\xa0ugonja. Ispostavi se da je Sirius Harryjev kum. Sirius je zarobljen na vrhu mra\xc4\x8dne kule. Harry i Hermiona odlaze s vremokretom u pro\xc5\xa1lost da spase hipogrifa, a i Siriusa. Nakon okr\xc5\xa1aja s dementorima, Harryja odvedu u bolni\xc4\x8dko krilo. Kraj je \xc5\xa1kolske godine, tj. Harry je osu\xc4\x91en na jo\xc5\xa1 jedno ljeto u Kalininom prilazu broj 4. Pred povratak u Kalinin prilaz, Harry dobija pismo od Siriusa, koji mu govori da mu je on poslao Vatrenu munju.\n_START_SECTION_\nZanimljivosti\n_START_PARAGRAPH_\nOvo je najbr\xc5\xbee napisana knjiga u serijalu. J.K. Rowling napisala ju je u samo godinu dana, dok, ironi\xc4\x8dno, najkra\xc4\x87u knjigu(Kamen Mudraca) pisala je pet godina.'